ترکیه جمهوریتی تشقی ایش لر وزیری احمد داوود اوغلی, اسلام همکارلیک تشکیلاتی نینگ غزه بیلن علاقه لی ییغیلیشی گه اشتراک ایتیش اوچون سعودی عربستان گه جونب کیتدی. فلسطین دن بیر هیئت نینگ اشتراک ایته دیگن اوشبو ییغیلیش جریانی ده قالوچی بیر آتش بس نینگ تامین ایتیلیشی خصوصیده بحث ایتیله دی. عینی دمده اوشبو ییغیلیش جریانی ده منطقه گه یاردم آلیب باریلیشی و یاره لنگن کیشی لرنینگ منطقه دن چیقاریلیب تداوی ایتیلیشی توغری سیده هم بحث ایتیله دیگن لیگی بلدریلماقده. اساسی هدف ایسه, فلسطین مسئله سی گه قالوچی بیر ییچیم یولی نینگ تاپیلیشی, فلسطین حدود لری ده گی اشغال نینگ اداغگه ییتیشتریلیشی, فلسطین لیک محکوم لرنینگ قویب یوباریلیشی, غزه گه قره تیلگن تحریم لرنینگ بیکار قلینیشی, اسرائیل نینگ قورگن یهودی تورر جای لر و ایککی دولت نینگ قوریلیشی کبی موضوع لر باره سیده بحث ایتیله دیگن لیگی معلوم قلیندی.داوود اوغلی ایسه, بحران نینگ باشلب کیتگن کوندن بیری اوشبو بحران نینگ اداغگه ییتیشیشی اوچون اوز دپلوماتیک فعالیت لری نی دوام ایتترماقده. داوود اوغلی, امریکا قوشمه ایالت لری و قطر تشقی ایش لر وزیر لری جان کری و العطیه و فلسطین لیک مسئول لر بیلن دواملی روشده ارتباط قوریب کیلماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
